**Prof. dr. sc. ANITA KURTOVIĆ MIŠIĆ**

redovita profesorica Kaznenog prava u trajnom zvanju,

pročelnica Katedre za kazneno pravo i predstojnica Zavoda za kaznene znanosti Pravnog fakulteta Sveučilišta u Splitu i redovita članica Akademije pravnih znanosti Hrvatske

**Prijedlog za prijem doc. dr. sc. Lucije Sokanović za redovitu članicu Akademije pravnih znanosti Hrvatske**

Predlažem Skupštini Akademije pravnih znanosti Hrvatske da na svom sljedećem zasjedanju primi u redovite članove doc. dr. sc. Luciju Sokanović, docenticu Pravnog fakulteta Sveučilišta u Splitu.

Doc. dr. sc. Lucija Sokanović docentica je na Katedri za kazneno pravo od 2016. godine pred kojom je skoro napredovanje u izvanrednu profesoricu. Kolegica Sokanović aktivna je suradnica Akademije, a od prošle godine i izvršna urednica Godišnjaka Akademije pravnih znanosti Hrvatske.

Objavljenim znanstvenim radovima u referentnim domaćim i međunarodnim časopisima i publikacijama, objavljenima od uglednih nakladnika, kao i sudjelovanjem u nizu znanstveno-istraživačkih projekata, dr. sc. Lucija Sokanović značajno je doprinijela razvitku hrvatske pravne znanosti. Štoviše, kolegica svojom suradnjom s domaćim i inozemnim znanstvenicima značajno afirmira hrvatsku pravnu znanost i izvan okvira Republike Hrvatske.

Zbog navedenog smatram da je ovaj prijedlog opravdan i nadam se da će biti i prihvaćen.

U Splitu, 3. veljače, 2022.